Document ID: 31984R1995

KOMISSION ASETUS (ETY) N:o 1995/84,
annettu 12 päivänä heinäkuuta 1984,
kalastustuotealan tuottajajärjestöjen ja niiden yhdistysten hyväksynnän myöntämistä ja peruuttamista koskevista ehdoista ja menettelystä annetun asetuksen (ETY) N:o 2062/80 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kalastustuotealan yhteisestä markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81(),
ottaa huomioon kalataloustuotealan tuottajajärjestöjen tunnustamisesta 19 päivänä tammikuuta 1976 annetun neuvoston asetuksen (ETY) N:o 105/76() ja erityisesti sen 2 artiklan 2 kohdan,
sekä katsoo, että
asetuksessa (ETY) N:o 105/76 säädetään tuottajajärjestön hyväksymisen ehdoksi, että tämän on osoitettava harjoittavansa riittävän vireää taloudellista toimintaa; ainoastaan vähimmäistuotantotavoitteen saavuttavat tuottajajärjestöt voivat täyttää tämän vaatimuksen,
olisi ajanmukaistettava eräät tiettyjen kalastusmuotojen määrittelemiseen liittyvät arviointiperusteet,
kalastuksen tuotanto-olosuhteet vaihtelevat erityisesti seuduittain; näin ollen tuottajajärjestöille vahvistetut vähimmäistuotantomäärät saattaisivat tietyissä tapauksissa osoittautua liian alhaisiksi tai korkeiksi; olisi annettava jäsenvaltioille lupa mukauttaa vähimmäistuotantomäärät alueellisiin olosuhteisiin tietyissä rajoissa,
olisi ajanmukaistettava tietyt arviointiperusteet, joita tuottajajärjestöjen tuotantoa ja kaupanpitämistä koskevien yhteisten sääntöjen on vastattava,
tämän vuoksi olisi muutettava komission asetusta (ETY) N:o 2062/80(), ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 2062/80 seuraavasti.
1. Korvataan 2 artiklan 1 kohdassa oleva taulukko seuraavalla taulukolla:
TAULUKON PAIKKA
"
2. Korvataan 2 artiklan 2 kohta seuraavasti:
"2. Jäsenvaltioille on kuitenkin alueellisten olosuhteiden niin vaatiessa annettu lupa vahvistaa:
- korkeammat vähimmäismäärät järjestöille, joiden jäsenet harjoittavat jotakin 1 kohdassa olevan taulukon 1, 2 tai 5 kohdassa mainituista kalastusmuodoista. Nämä määrät eivät saa minkään mainitun kalastusmuodon osalta ylittää 10 000 tonnia vuodessa,
- alhaisemmat vähimmäismäärät järjestöille, joiden jäsenet harjoittavat paikallista rannikkokalastusta, 1 kohdassa olevan taulukon 4 kohdassa nimikkeen "muut jäädytetyt tuotteet" alla mainittua syvänmerenkalastusta tai 1 kohdan taulukon 5 kohdassa mainittua ostereiden ja sinisimpukoiden pyyntiä Kreikan, Korsikan ja Mezzogiornon alueilla tai satamissa, joissa ei ole tämän asetuksen voimaantulopäivään mennessä yhtään sellaista hyväksyttyä järjestöä, jonka toiminta kohdistuisi samoihin tai vastaaviin tuotteisiin. Nämä vähimmäismäärät eivät saa alittaa 800 tonnin vuotuista purkauspainoa paikallisen rannikkokalastuksen kohdalla, 10 000 tonnia syvänmerenkalastuksen kohdalla "muiden jäädytettyjen tuotteiden" osalta eikä 350 tonnia ostereiden ja sinisimpukoiden osalta."
3. Korvataan 4 artiklan 1 kohdassa olevat "luvut 100/76" "luvuilla 3796/81".
4. Poistetaan 4 artiklan 2 kohta.
5. Korvataan 5 artiklan 1 kohdan ensimmäisessä alakohdassa olevat "luvut 100/76" "luvuilla 3796/81".
6. Korvataan 5 artiklan 1 kohdan toisessa alakohdassa olevat a ja b alakohdat seuraavasti:
"a) tuotannon osalta:
aa) ennen kalastuskauden ensimmäisen kuukauden loppua on laadittava kalastussuunnitelma, joka käsittää toimenpiteet tuotantovälineiden ja pyynnin mukauttamiseksi kysyntään tämän kauden aikana; tämä kalastussuunnitelma on laadittava eri kalalajien tuotantomahdollisuuksia koskevien ennusteiden perusteella, jäsenvaltiolle mahdollisesti myönnettyjä määriä noudattaen sekä markkinoiden tarpeiden määrittämisen perusteella,
bb) jäsenvaltioille on annettu lupa vapauttaa 2 artiklan 1 kohdassa olevan taulukon 5 kohdassa tarkoitettujen kalastusmuotojen tuottajajärjestöt aa alakohdassa tarkoitettujen säännösten soveltamisesta,
b) kaupanpitämisen osalta:
aa) yhteisten vaatimusten antaminen tuotannolle: painon, lajittelun, esillepanon, myyntiastioiden, pakkaamisen, päällysmerkintöjen jne. osalta,
bb) tuotteiden laatu, yksityiskohtaiset laadunvalvontaa koskevat säännöt, laatuluokittelu sekä kalastuksen, jonka pyyntimatkan pituus ylittää kaksi päivää, osalta jään tai muiden keinojen käyttäminen tuoreiden tuotteiden tuoreuden säilyttämiseksi,
cc) tuottajajärjestön harjoittamaa myyntiä ohjaavat säännökset koskien erityisesti tarjonnan keskittämistä, myyntiin valmistamista, yhteistä tarjontaa myyntiin saattamisen ensimmäisessä vaiheessa sekä sovellettavaa vetäytymishintaa."
7. Kyseisen asetuksen 5 artiklasta tulee 3 artikla ja lisätään uusi 2 kohta seuraavasti:
"2. Siltä osin kuin tuottajajärjestö vapauttaa jäsenensä velvoitteesta myydä välityksellään niiden jäsenyyden perustana olevan tuotteen tai tuotteiden kokonaistuotannon asetuksen (ETY) N:o 3796/81 5 artiklan 1 kohdan toisen alakohdan ensimmäisessä luetelmakohdassa mainittujen yhteisten sääntöjen on vähintään velvoitettava jäsenet noudattamaan kyseisen tuottajajärjestön soveltamia vetäytymishintoja sanotun kuitenkaan rajoittamatta neuvoston asetuksen (ETY) N:o 2202/82(1) 2 artiklan 3 kohdassa olevien säännösten soveltamista.
(1) EYVL N:o L 235, 10.8.1982, s. 1"
2 artikla
Tämä asetus on tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä heinäkuuta 1984.

Labels: 7
3
6